ยูโอบีออกทริกเกอร์ฟันด์ลุยตราสารหนี้นอก
บลจ.ยูโอบี ส่งกองทุนทริกเกอร์ตราสารหนี้ต่างประเทศกองแรกในไทยลุยตลาด
24 ม.ค. 2556

บลจ.ยูโอบี ส่งกองทุนทริกเกอร์ตราสารหนี้ต่างประเทศกองแรกในไทยลุยตลาด
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บริษัทเปิดขายกองทุนเปิด ยูโอบี โทเทิล รีเทิร์น ทริกเกอร์ ฟันด์ 1 (UOBTRT1) เสนอขายครั้งเดียวระหว่างวันที่ 22-28 ม.ค.2556 เน้นลงทุนในกองทุรวมตราสารหนี้ที่มีขนาดใหญ่ที่สุดในโลก คือ กองทุน PIMCO Total Return Exchange-Traded Fund และนับเป็นนวัตกรรมทางการเงินรูปแบบใหม่และเป็นกองทุนแรกที่จัดให้มีกองทุนรวมตราสารหนี้ต่างประเทศที่มีผลตอบแทนเป้าหมายชัดเจน โดยกองทุนนี้มีอัตราผลตอบแทนเป้าหมายที่ 5% ภายในระยะเวลา 1 ปี 
 “บลจ.ยูโอบี ประสบความสำเร็จอย่างต่อเนื่องและมีความโดดเด่นในการบริหารกองทุนประเภทที่มีอัตราผลตอบแทนเป้าหมาย โดยกองทุนใหม่นี้เป็นอีกทางเลือกหนึ่งสำหรับนักลงทุนที่ต้องการกระจายความเสี่ยงจากการลงทุนในหุ้นไทยไปยังการลงทุนในตราสารหนี้ต่างประเทศและเพิ่มโอกาสได้รับผลตอบแทนที่มากขึ้นด้วย อีกทั้งยังเป็นทริกิเกอร์ตราสารหนี้ต่างประเทศเป็นกองทุนแรกของไทย” นายวนา กล่าว